CONSILIUL LOCAL AL  MUNICIPIULUI  CRAIOVA                                            

HOTĂRÂREA  NR. 15
Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.91904/2008 întocmit de Direcţia Economico-Financiară prin care se propune rectificarea bugetelor de venituri şi cheltuieli pentru activităţile aducătoare de venituri proprii la Şcoala Nr.2 „Traian” şi la Grupul Şcolar Transporturi Auto, pe anul 2008 şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;
În conformitate cu prevederile Legii nr.273/2006 privind finanţele publice locale;

În temeiul art.36 alin.2  lit. b coroborat cu alin.4 lit. a, şi art.45, alin. 2, lit. a din Legea nr.215/2001, republicată, privind administraţia publică locală;

HOTĂRĂŞTE:

Art.1. Se aprobă rectificarea bugetelor de venituri şi cheltuieli pentru activităţile aducătoare de venituri proprii la Şcoala Nr.2 „Traian” şi la Grupul Şcolar Transporturi Auto, pe anul 2008, conform anexelor nr. 1-2  care fac parte integrantă din prezenta hotărâre.

Art.2. Pe data prezentei  hotărâri, se modifică în mod corespunzător anexele nr.28 şi nr.73 ale Hotărârii Consiliului Local al Municipiului Craiova nr.48/2008.

Art.3. Serviciul Administraţie Publică Locală şi Direcţia Economico- Financiară vor aduce la îndeplinire prevederile prezentei hotărâri.

